राहत स्वरुप पाएको केही पालहरु हावाहुरी र बर्षापछि च्यातिईसकेका छन् । एउटा पाल सम्म नभएपछि पिडितहरु झन् पिडामा छन् । ‘हाम्रा सबै गाइबस्तुहरु मरे ।’ दोभानडाँडाका विष्णु बहादुर स्याङ्तानले भने, ‘सबै घरहरु ध्वस्त छन् ।’ स्याङ्तानको ८ जनाको परिवार छ । ओत लाग्ने समेत ठाउ छैन । पानी पर्दा झनै समस्या हुन्छ । राहत स्वरुप केही सँस्थाले एक केजी चामल, ३ पाथी चिउरा, बिस्कुट र भुजिया बितरण गरेको थियो । मुस्किलले एक छाक टार्न मात्र पुग्यो । नगन्य मात्रामा बितरण गरेको राहतले कुनै परिबर्तन नभएको स्याङ्तानले गुनासो पोखे ।
